Diari Oficial de la Generalitat Valenciana


Sumari del DOGV 6550, del 23-06-2011 (2011/7238)

RESOLUCIÓ de 7 de juny de 2011, de la Direcció General d'Energia, per la qual s'atorga a Iberdrola Distribución Eléctrica, SAU, l'autorització administrativa per a les instal·lacions elèctriques de distribució de la nova subestació transformadora de 220/20 kV, denominada ST Parc Central, ubicada a la ciutat de València, s'aprova el projecte tècnic d'execució i es declara, en concret, la seua utilitat pública. Expedient número ATASCT/2010/190/46.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6550

Data del DOGV
:   23-06-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/7238


Data del document
:   07-06-2011

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 7 de juny de 2011, de la Direcció General d'Energia, per la qual s'atorga a Iberdrola Distribución Eléctrica, SAU, l'autorització administrativa per a les instal·lacions elèctriques de distribució de la nova subestació transformadora de 220/20 kV, denominada ST Parc Central, ubicada a la ciutat de València, s'aprova el projecte tècnic d'execució i es declara, en concret, la seua utilitat pública. Expedient número ATASCT/2010/190/46. [2011/7238]  
  
Vist l'escrit presentat per Iberdrola Distribución Eléctrica, SAU, domiciliada als efectes de notificacions al carrer Ribera d'Axpe, núm. 5, 48456 Erandio (Biscaia), en data 30 de desembre de 2009, davant del Servici Territorial d'Energia de València, en què sol·licita que se li concedisca l'autorització administrativa per a les instal·lacions elèctriques de distribució de la nova subestació transformadora de 220/20 kV, denominada ST Parc Central, ubicada a la zona centre de la ciutat de València, soterrada davall el futur parc que s'executarà amb motiu de l'Actuació Urbanística Parc Central, pròxim a l'avinguda Cèsar Giorgeta i al carrer Sant Vicent Màrtir del terme municipal de València, s'aprove el projecte tècnic d'execució i es declare, en concret, la seua utilitat pública. (ATASCT/2010/190/46).  
Al mencionat escrit, s'adjunta el projecte tècnic de l'esmentada instal·lació, firmat per tècnic competent i visat pel col·legi oficial corresponent en data 3 de novembre de 2009.  
Resultant que es va realitzar la informació pública de la mencionada sol·licitud als efectes previstos en l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, en l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia, en l'article 9 del Reial Decret Legislatiu 1/2008, d'11 de gener, pel qual s'aprova el Text Refós de la Llei d'Avaluació Ambiental, en el Decret 162/1990, de 15 d'octubre, pel qual s'aprova el Reglament d'Impacte Ambiental modificat pel Decret 32/2006, de 10 de març, i en el Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana, i s'ha realitzat la publicació en el Diari Oficial de la Comunitat Valenciana del dia 7 d'octubre de 2010, en el Butlletí Oficial de la Província de València de 14 d'octubre de 2010, en el diari Las Provincias de 14 d'octubre de 2010 i en el tauler d'anuncis de l'Ajuntament de València, únic afectat pel projecte.  
  
D'acord amb la documentació que es troba en l'expedient s'ha presentat escrit d'al·legacions per l'entitat Administrador d'Infraestructures Ferroviàries (ADIF), per mitjà del qual manifesta, en síntesi, el següent:  
1. Que en la relació de béns i drets de la informació pública de la instal·lació figura com a afectada en una superfície de 1.532,16 m² de ple domini i 3.242 m² d'ocupació temporal, la parcel·la 01 del polígon 54567 de València i com a titular d'esta ADIF, i consta en els arxius d'inventari de la dita entitat que la referida parcel·la té la naturalesa jurídica de domini públic ferroviari. 2. Que ADIF ha autoritzat les obres de la subestació en la parcel·la en qüestió en virtut de l'article 15 de la Llei 39/2003, del Sector Ferroviari, i s'ubica soterrada davall l'actual aparcament de l'estació AVE, i baixa fins a una cota de 17,40 metres. 3. Que segons el planejament vigent els terrenys es classifiquen com a sòl urbà amb ús dotacional de la xarxa primària i en virtut de l'Actuació Urbanística Parc Central, al seu titular, ADIF, li correspon l'aprofitament urbanístic inherent a estos. 4. Que segons la memòria del projecte d'execució la justificació de la instal·lació està donada per la necessitat de proveïment a la infraestructura de transport (AVE Madrid-València, proximitats, etc.) i per l'important creixement de la demanda en el mercat que es proveïx des de les subestacions de la zona, el grau de saturació de l'actual sistema d'alimentació de l'Àrea Metropolitana de València i la millora en la qualitat del subministrament d'energia elèctrica. 5. Que l'ADIF s'oposa a l'afectació en ple domini donada la naturalesa demanial-ferroviària dels sòls davall els quals s'ubica la subestació i que és legalment inexpropiable, així com que estos són necessaris per a l'aparcament de l'estació, sense que esta oposició desvirtue el fet que en l'exercici de les seues competències haja atorgat l'autorització prevista en l'article 15 de la Llei del Sector Ferroviari. Que a més si bé és cert que la subestació proveïx la infraestructura ferroviària, també suposa una millora en la qualitat de subministrament, disposició de major potència, etc., la qual cosa representa un important avanç en la comercialització de la companyia, que millorarà el servici públic, però també el benefici propi, i impedix les esmentades circumstàncies que la subestació tinga naturalesa ferroviària. 6. No obstant l'anterior, ADIF, mostra la seua disposició a instrumentar l'ocupació establint una concessió administrativa amb les circumstàncies i condicions que indica a continuació en el seu escrit.  
  
Traslladat el mencionat escrit a l'empresa sol·licitant manifesta el següent:  
Que per part d'ADIF no ha manifestat cap objecció de caràcter tècnic en el tràmit d'al·legacions atorgat i que com s'ha reconegut per l'entitat, la subestació elèctrica és una instal·lació que presta servici directament a l'AVE Madrid-València, amb independència que també servisca per a altres fins, per la qual cosa d'acord amb l'article 3 de la Llei 39/2003, de 17 de novembre, del Sector Ferroviari, i quant a això es referix, pot considerar-se infraestructura ferroviària. No obstant això, per part de l'empresa sol·licitant es manifesta que en el cas de mantindre's les objeccions per ADIF, les tinga per acceptades, amb reserva d'accions a futur.  
Remesa la contestació anterior a l'ADIF, indica que manté les objeccions expressades en l'al·legació presentada.  
Resultant que de conformitat amb el que preveu l'article 9 del Reial Decret Legislatiu 1/2008, d'11 de gener, s'ha procedit a emetre consulta a les administracions públiques afectades per a la definició de l'amplitud i del nivell de detall de l'estudi d'impacte ambiental.  
  
Resultant que d'acord amb el mencionat Decret 88/2005, es va traslladar a l'Ajuntament de València la separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'eixe organisme, als efectes de donar la conformitat o oposició, i simultàniament es va traslladar al referit Ajuntament i d'acord amb l'article 75 de la Llei 16/2003, de 17 de desembre, i amb l'article 72 de la Llei 16/2008, de 22 de desembre, les dos de Mesures Fiscals, de Gestió Administrativa i Financera i d'Organització de la Generalitat, i es va sol·licitar informe sobre l'adaptació del projecte al planejament urbanístic que siga d'aplicació.  
- L'Ajuntament de València va contestar i va manifestar que, després de l'examen de la documentació aportada, han sigut consultats els servicis municipals corresponents, i han assenyalat aquells que no han informat en termini, tots els que han contestat en sentit favorable, sense haver oposat objecció o cap observació, i aquells altres servicis que han informat amb condicions específiques a la instal·lació projectada.  
El mencionat informe s'ha traslladat a l'empresa sol·licitant, que va manifestar la seua conformitat amb el contingut de les condicions referides, i va indicar que seran tinguts en compte, igual que per a qualsevol altre servici, i es reposaran en cas de veure's afectats, amb la supervisió dels tècnics municipals que es considere.  
Resultant que d'acord amb el que establix el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si era procedent, les condicions oportunes, concretament els següents:  
- Àrea de Planificació i Ordenació Territorial de la Conselleria de Medi Ambient, Aigua, Urbanisme i Habitatge, ha remés informe pel qual es manifesta que basant-se en la normativa del Patricova, l'àmbit d'actuació del projecte d'execució de la subestació transformadora 220/20 kV denominada ST Parc Central, no es troba afectada per risc d'inundació.  
- Administrador d'Infraestructures Ferroviàries (ADIF). Direcció de la Línia d'Alta Velocitat Est, indica que s'ha analitzat el projecte d'execució i manifesten la seua conformitat tècnica a la solució plantejada.  
Traslladats els informes expressats a l'empresa, Iberdrola Distribución Eléctrica, SAU, va mostrar la seua conformitat amb el contingut d'estos.  
Resultant l'expedient remés pel Servici Territorial d'Energia de València i el seu informe favorable.  
Considerant que amb data 27 d'abril de 2011, la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge va dictar Declaració d'Impacte Ambiental i va estimar favorable, només als efectes ambientals i sense perjuí de la prèvia obtenció de les autoritzacions sectorials que se li aplique, el projecte d'execució de la nova subestació transformadora ST Parc Central 220/20 kV, promogut per Iberdrola Distribución Eléctrica, SAU, en el terme municipal de València, sempre que este es desenvolupe amb les previsions del projecte, l'estudi d'impacte ambiental i la resta de documentació que es troba en l'expedient i amb les condicions que s'arrepleguen en la part dispositiva d'esta resolució.  
  
Resultant que el projecte presentat té entre la documentació els plans pertinents a escala adequada, està prou detallat i conté una relació concreta i individualitzada dels béns i drets afectats.  
  
Considerant que la sol·licitud i documentació adjunta reunix una definició i concreció de les característiques tècniques que garantixen la major seguretat i millor funcionalitat de la subestació transformadora, i estos són els paràmetres que condicionen i obliguen principalment a adoptar l'establiment de la instal·lació elèctrica, amb independència de les afectacions que a tercers puguen representar i això sense perjuí d'indemnitzar adequadament estes.  
Considerant que d'acord amb l'article 38 del Reial Decret 1955/2000 les instal·lacions l'autorització de les quals se sol·licita constituïxen instal·lacions de distribució elèctrica.  
Considerant que d'acord amb el projecte presentat, la finalitat sol·licitada de la subestació transformadora, la constituïx la millora, la continuïtat i la major disponibilitat de potència de subministrament del servici elèctric a València capital, junt amb la necessitat del desenvolupament de les infraestructures en la xarxa de transport i distribució existents a fi de donar amb això resposta a la demanda del mercat, en particular al proveïment d'infraestructures de transport ferroviari, donada l'actual saturació del sistema d'alimentació elèctrica a l'Àrea Metropolitana de València.  
Considerant que d'acord amb el que establix l'article 3.3.c de la Llei 54/1997, modificada per la Llei 17/2007, de 4 de juliol, correspon a les comunitats autònomes autoritzar les instal·lacions elèctriques de transport secundari i distribució que no excedisquen de l'àmbit territorial de la comunitat autònoma.  
Considerant que el títol VII de la Llei 54/1997, de 27 de novembre, del Sector Elèctric, modificada per la Llei 17/2007, de 4 de juliol (BOE 05.07.2007), establix que les autoritzacions d'instal·lacions d'energia elèctrica seran atorgades per l'administració, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Considerant que la sol·licitud ha complit els tràmits establits en la Llei 54/1997, de 27 de novembre, del Sector Elèctric, i en el Reial Decret 1955/2000, d'1 de desembre, pel qual es regulen les activitats de transport, distribució comercialització i procediments d'autorització d'instal·lacions d'energia elèctrica, així com en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
  
Considerant la Direcció General d'Energia competent per a la resolució d'este expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
  
Primer  
Atorgar a Iberdrola Distribución Eléctrica, SAU, l'autorització administrativa per a les instal·lacions elèctriques de distribució de la nova subestació transformadora de 220/20 kV, denominada ST Parc Central, soterrada davall el futur parc que es construirà amb motiu de l'actuació urbanística Parc Central, en les proximitats de l'avinguda Cèsar Giorgeta i el carrer Sant Vicent Màrtir, a la ciutat de València i les característiques principals, de la qual són les següents:  
- Sistema elèctric de 20 kV:  
· Amb una configuració de doble barra, blindada de tipus interior, amb envoltant metàl·lica i aïllament en hexafluorur de sofre (SF6), conformat per dos mòduls de cel·les independents amb els mòduls següents:  
a) Mòdul 1: instal·lació de les següents dèsset posicions: deu de línia; una d'enllaç de barres; una de mesura; una de transformador; una de servicis auxiliars; una de bateria de condensadors; i dos de partició de barres amb cable.  
b) Mòdul 2: instal·lació de les tres posicions següents: dos d'unió de barres amb cable; i una de servicis auxiliars.  
Previsió d'instal·lar altres posicions en este mòdul 2 al costat d'un futur mòdul 3.  
· Una transformació dotada d'un transformador trifàsic (T-1), de tipus interior que s'ha d'ubicar en l'edifici, de potència 50 MVA i relació de transformació 225 ± 9x2,5 / 21,5 kV, amb la corresponent reactància trifàsica limitadora de presa de terra. És de bany d'oli amb refrigeració natural i forçada, amb regulador de tensió en càrrega.  
Previsió d'instal·lació de dos transformadors futurs.  
· Servicis auxiliars de corrent altern (amb alimentació per mitjà de dos transformadors de 250 kVA [TSA1 i TSA2] i relació de transformació 20+2,5%+5%+7,5%+10% / 0,420-0,242 kV) i de corrent continu (formats per dos equips compactes rectificador-bateria) per a les operacions de comandament i control.  
· Una bateria de condensadors d'interior de tensió 20 kV i (3600kVAr+7200 kVAr).  
- La subestació s'ubica totalment soterrada i emplaçada davall l'aparcament de l'estació provisional de l'AVE, i disposa de quatre plantes. En la planta d'accés, que coincidix amb la rasant de l'aparcament que quedarà oculta amb l'enjardinament, s'ubiquen els elements de ventilació i de seguretat. En la planta soterrani-1 s'instal·len les sales de control, la de comunicacions i la d'equips i transformadors auxiliars. En la planta soterrani-2 s'instal·len, fonamentalment, les sales de cel·les de mitjana tensió i GIS, els receptacles de transformadors i finalment, la planta soterrani-3 es destina a les galeries de cablejats, bancades de trafos, etc. La superfície útil total disponible és de 3.387,05 m².  
  
- Pressupost: 5.617.718,43 euros.  
  
Segon  
Aprovar el projecte d'execució per a la nova subestació citada en el punt primer d'esta resolució, firmat per tècnic competent i visat pel col·legi oficial corresponent en data 3 de novembre de 2009.  
  
Esta resolució queda sotmesa a les condicions següents:  
  
a) El seu atorgament es realitza sense perjuí de les concessions i autoritzacions que siguen necessàries, d'acord amb altres disposicions que resulten aplicables i en especial les relatives a l'ordenació del territori i al medi ambient.  
b) La instal·lació que s'ha d'executar complirà els reglaments aplicables a este tipus d'instal·lacions, i en particular el que establix el Reial Decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues instruccions tècniques complementàries. En tot cas, Iberdrola Distribución Eléctrica, SAU, haurà d'observar els preceptes, les mesures i les condicions que s'establisquen en la legislació aplicable a l'activitat de distribució d'energia elèctrica.  
c) Les instal·lacions hauran de realitzar-se segons el projecte presentat. En el cas que fóra necessari introduir modificacions respecte de la documentació presentada, el titular d'esta autorització haurà de sol·licitar a esta Direcció General l'autorització corresponent.  
d) El titular de la instal·lació haurà d'atendre en l'execució del projecte les condicions imposades pels organismes afectats, totes les quals se li van notificar oportunament i van ser acceptades.  
En particular, haurà de tindre en compte les condicions arreplegades per l'Administrador d'Infraestructures Ferroviàries (ADIF) en les al·legacions presentades amb motiu de la informació pública del projecte i exposades en els antecedents d'esta, i ha donat la conformitat Iberdrola Distribución Eléctrica, SAU, en l'escrit de contestació, com així mateix s'arreplega en la part expositiva d'esta resolució.  
  
e) El termini d'execució de l'obra serà de vint-i-quatre mesos comptadors des de l'endemà d'aquell en què s'obtinga la disponibilitat legal, per qualsevol mitjà admés en dret, per a procedir a l'ocupació material de tots els terrenys necessaris per a l'execució de les instal·lacions. No obstant això, amb anterioritat a la finalització del dit termini, Iberdrola Distribución Eléctrica, SAU, podrà sol·licitar una ampliació d'este per mitjà de sol·licitud motivada davant d'esta Direcció General d'Energia. En tot cas, el termini entre la notificació d'esta autorització i l'inici de l'execució de l'obra, no superarà els vint-i-quatre mesos, i deixarà sense efecte esta resolució en cas contrari.  
  
f) El titular donarà compte de l'acabament de les obres al Servici Territorial d'Energia de València als efectes de la sol·licitud d'autorització d'explotació, a la qual s'acompanyarà d'un certificat de direcció i final d'obra subscrit per tècnic facultatiu competent, en què acredite que està d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
g) L'administració deixarà sense efecte esta resolució en qualsevol moment en què observe l'incompliment de les condicions imposades en esta.  
h) Condicions d'orde mediambiental establides en la declaració d'impacte ambiental de 27 d'abril de 2011, de la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge:  
1. En cas de produir-se qualsevulla troballa d'índole arqueològica o paleontològica durant les obres, haurà de ser comunicat a l'administració competent. Així mateix s'adoptaran les mesures que, si és el cas, indique la Direcció General de Patrimoni Arqueològic.  
2. Hauran d'adoptar-se les condicions (les mesures d'integració paisatgística i el programa d'implementació) fixades en l'estudi d'integració paisatgística que acompanya el projecte, d'acord amb el contingut de l'informe de 15 d'octubre de 2010 del Servici de Paisatge.  
3. S'adoptaran els aspectes regulats en el Reial Decret 795/2010, de 16 de juny, en relació amb l'ús de gasos fluorats.  
4. A la posada en marxa de la instal·lació, es realitzaran mesuraments a l'efecte de comprovar les estimacions incloses en l'estudi d'impacte ambiental i en el projecte relatives a emissions sonores (auditoria acústica) i camps electromagnètics i el compliment dels valors establits en la normativa aplicable. Els resultats s'acompanyaran de les condicions de funcionament de la subestació (equips en funcionament, grau de càrrega, horari, etc.).  
5. Les accions incloses en el Programa de Vigilància Ambiental hauran de documentar-se, a l'efecte d'acreditar l'adopció i l'execució de les mesures preventives i correctores proposades i la comprovació de la seua eficàcia.  
6. Qualsevol modificació o ampliació del projecte presentat, hauran de ser comunicades a l'òrgan ambiental competent que establirà, si és procedent, l'aplicació de noves mesures correctores.  
  
Tercer  
Declarar, en concret, la utilitat pública de l'establiment de la instal·lació de la subestació elèctrica autoritzada en el punt primer d'esta resolució, la qual cosa porta implícita la necessitat d'ocupació dels béns i dels drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afectació a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
  
Quart  
Publicar i notificar esta resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat,   
  
Relació dels béns i dels drets afectats del projecte: ST Parc Central 220/20 kV  
  
Terme municipal de València  
  
  
  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
  
  
Relación de bienes y derechos afectados del proyecto: ST Parque Central 220/20 kV  
  
Término municipal de Valencia  
  
  
pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, significant-se que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació d'esta resolució als titulars desconeguts o amb domicili ignorat o a aquells en què s'ha intentat la notificació i no s'ha pogut realitzar.  
  
Contra esta resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
València, 7 de juny de 2011.- El director general d'Energia: Antonio Cejalvo Lapeña.